Ihre Sprache: Deutsch Niedersorbisch Obersorbisch
Beschreibung
Nowe dolnoserbske spiwarske za wužywanje w cerkwi a za wósobinsku meditaciju maju wažny nabóžny a kulturnohistoriski nadawk społniś. Slědne spiwarske za Dolnych Serbow ga su se 1915 wudali a njewótpowěduju wěcej we wšom źinsajšnemu rozměśeju kśesćijańskego pósołstwa. Kjarliže w nowych spiwarskich su paralelnje w šwabachskem a łatyńskem pismje wótśišćane a prědny raz tež z notami wugótowane. Wušej togo namakajo namšaŕ gódowne spiwanja ako teke Slěpjańske kerluše a kerluški, liturgiju a psalmy. Za stawizniski zajmowanych su se pśidali pśeglěd wó historiji serbskich spiwarskich w Dolnej Łužycy, pśeglěd dolnoserbskich spiwarskich knigłow a kjarližowych zběrkow ako teke biografije kjarližarjow a komponistow.
deu_Latn deu_Latn szl_Latn